Buhari zai sake yin takara a Najeriya | Labarai | DW | 15.10.2014
Buhari zai sake yin takara a Najeriya
Tsohon shugaban mulkin soja a Najeriya mai ritaya janar Muhammadu Buhari ya bayyana aniyarsa ta tsayawa takara a ƙarƙashin babbar jam'iyyar adawa ta APC.
Buhari wanda ya tsaya takarar shugabancin ƙasar har karo uku ba tare da ya samu nasara ba, ya bayyana aniyar tsayawarsa a karo na hɗu a Laraban nan yayin wani gagarumin gangami da ya gudana a Abuja babban birnin Tarayayar Najeriyar. Yaƙar cin hanci da rashawa da tabbatar da tsaro shi ne batutuwan da Buhari ya sanya a gaba wajen neman jam'iyarsa ta APC ta tsayar da shi a matsayin ɗan takararta a babban zaɓen ƙasar da za a yi a shekara ta 2015 mai zuwa. A yayin ƙaddamar da takarar tasa tsohon shugaban mulkin sojan na Najeriya ya zargi gwamnati mai ci yanzu ƙarƙashin jam'iyyar PDP da Shugaba Goodluck Jonathan ke jagoranta da almundahana da kuɗaɗen al'umma da ma gaza samarwa da al'ummar abubuwan more rayuwa, baya ga jefa su cikin halin tasku sakamakon matsalar Ƙungiyar Boko Haram da ke gwagwarmaya da makamai kuma take cin karenta babu babbaka a ƙasar.
Kwanan wata 15.10.2014
Rahotanni masu dangantaka Najeriya, Boko Haram, Buhari, APC, Zaben Najeriya na 2019
Muhimman kalmomi Janar Muhammadu Buhari, APC, Najeriya, takara, 2015, Rashin Tsaro, Boko Haram, Almundahana
Permalink https://p.dw.com/p/1DWAO
Jaridun Jamus kan ayyukan Boko Haram 30.11.2018
Zafafan hare-hare a Najeriya sun dauki hankulan jaridun Jamus na wannan makon, sun yi nazari kan hare-hare mafi muni da kungiyar ta kai tun bayan da shugaba Muhammadu Buhari ya dare karagar mulki a shekara ta 2015.
Buhari: Alkawuran kamfe na 2015 sun cika 21.01.2019
Jam’iyyar APC mai mulkin Najeriya ta kaddamar da gangamin yakin neman zaben shugaban kasa a jihohin Borno da Yobe wanda ya samu halartar jiga-jigan jam’iyyar karkashin jagorancin Shugaba Muhammadu Buhari.